Source: http://www.hifimaailma.fi/uutiset.php?sivu=3
Timestamp: 2014-03-08 09:10:54+00:00

Document:
Maailman ensimmäinen avoimessa foorumissa suunniteltu kaiutin 27.01.2014 16:21 - Kari NevalainenTanskalainen System Audio sanoo kehittäneensä ensimmäisen avoimen foorumin kaiuttimen. Se on SA Pandion 2.
Maailman suurimmassa kaiutinlaboratoriossa Kaliforniassa työskentelee 20 täyspäiväistä insinööriä. SA Pandion 2:n kehittämisessä ja suunnittelussa on ollut mukana yhteensä 110 insinööriä, jotka vapaa-ajallaan ja ilmaiseksi ovat jakaneet neuvojaan. SA:n mukaan kaikki piirustukset, mittaukset, kaaviot, päätökset, ideat, tulokset ja perustelut ovat olleet vapaasti kaikkien käytettävissä ja kommentoitavissa. Annetun tiedotteen mukaan jotkut ovat ymmärtäneet hankkeen luonteen paremmin kuin toiset, mutta tiedon jakamisen idea on kuitenkin osoittautunut onnistuneeksi ja innostavaksi.
SA:n mukaan kaiutinteollisuus tarvitsee uusia tuoreita ideoita, rehellisiä tuotteita. Kehittämiseen tarvitaan tietoa ja taitoa sekä aikaa tehdä kokeita ja aikaa palata alati paranevaan tietokantaan. Hanke alkoi helmikuusa 2012. Kaikki kivet on matkalla käännetty, sanoo valmistaja. Tuloksena ei ole kaikkein halvin, mutta ei myöskään kaikkein kallein kaiutin. Valmistajan mukaan SA Pandion 2 asettaa tuleville kaiuttimille uuden standardin.
Rakenne: 2-tie-basso-refleksi; mitat (LxKxS) cm: 19x34,5x26,5; tehonsieto: 200W; toistokaista: 40-25000Hz (+/- 1,5dB); impedanssi: 4-8 ohm; herkkyys (1W, 1m): 87 dB; jakotaajuus: 2000Hz (24 dB/oct.); basso: 15W/4531G08 Q113; diskanttielementti: D2905/990007 Q113; suos. vahvistinteho: min. 70W; paino (kg): 8 kg kpl; viimeistely: valkoinen tai pianolakka musta.
www.ah-hifisystems.fiPhonarin kaiuttimia Suomesta 26.01.2014 08:00 - Kari NevalainenTelema on alkanut tuoda maahan kolmekymmentä vuotta alalla olleen, saksalaisen Phonarin kaiuttimia.
Kaiutinsarjoja on kolme: Ethos, Veritas ja Credo. Kaiutinmalleja on yhteensä viitisentoista. Veritas M4 Next on kaksitiekaiutin ScanSpeakin 27mm diskanttielementillä ja Peerlessin 160mm keskialue/bassoelementillä. Jakotaajuus on 2300Hz, impedanssi 8 ohmia, herkkyys on 87dB:tä ja taajuusvaste 40-27000Hz. Ovh. hinta 1050-1200e (hifiplus-tarjous 899-988e). Veritas-sarjan lattiamalleja ovat P4 Next (1795e), P6 Next (1998e) ja P8 Next (3195e) sekä S8 Next -bassokaiutin 10 tuuman elementillä (1199e). Huippumalli Phonar Credo Reference koostuu Credo Primus –monitorista ja Credo Optimus -bassokaiuttimesta. Kaiuttimessa on käytetty ScanSpeakin Illuminator-elementtejä, Intertechnikin ilmasydämisiä keloja ja kondensaattoreita sekä WBT:n liittimiä. Basso-osaan saa lisärahalla erillisen 250W DSP-vahvistimen, jolla bassotoistoa voidaan säätää huoneen vaatimusten mukaisesti. Vahvistimessa on neljä esiasetettua suodinvaihtoehtoa ja yksi vapaasti ohjelmoitava.
Sennheiser G4ME -kuulokkeet vain pelaajien korville25.01.2014 10:07 - Kari NevalainenUudet Sennheiser G4ME One ja G4ME Zero –kuulokkeet on kehitetty erityisesti pelikäyttöön.
Valmistajan mukaan sen pelikuulokkeissa on korkea äänenlaatu, hyvä ergonomia ja tehokas ulkoisen melun vaimennus. Lisäksi kuulokkeissa on äänenvoimakkuuden säädin sekä mikrofonipuomia nostamalla mykistettävä mikrofoni.
Pelien kannalta tärkeimpiä ääniominaisuuksia Sennheiser sanoo hioneensa yhteistyössä tanskalaisen Io-Interactiven kanssa, joka on yksi maailman johtavista pelifirmoista. Io-Interactive käyttää Sennheiserin tuotteita pelien äänimaailmojen luomisessa.
G4ME Onessa on isokokoiset korvakupit, pehmustettu sanka sekä kevyt rakenne. Avoimen rakenteen ansiosta ilma pääsee virtaamaan vapaasti kuulokkeiden lävitse. G4ME Zero -kuulokkeet ovat suljetut kuulokkeet, jonka muotoilun sekä kuulokkeissa käytetyn verhoilumateriaalin ja vaahtomuovin yhdistelmän sanotaan estävän ympäristön hälinää häiritsemästä pelikokemusta.
G4ME Onen hinta on 238,00 € ja G4ME Zeron 258 € (hinnat sis. alv). Kuulokkeita myyvät Stockmann ja Verkkokauppa.com
www.sennheisernordic.com LG:ltä laajempi valikoima OLED- ja Ultra HD ?TV-malleja eri hintaluokissa24.01.2014 08:00 - Kari NevalainenLG on ilmoittanut, että Ultra HD -kuvanlaadulla ja OLED-tekniikalla varustettuja televisioita on tänä vuonna saatavilla yhä useammassa LG:n televisiomallissa ja huomattavasti useammassa hintaluokassa.
LG:n vuoden 2014 OLED-uutuuksiin kuuluu viisi erikokoista mallia. OLED-televisioiden 77-tuumainen lippulaivamalli LG EC980V sekä 55- ja 65-tuumaisena markkinoille tuleva LG EC970V ovat ensimmäiset televisiot, joissa Ultra HD -tarkkuus ja OLED-tekniikka yhdistyvät samassa laitteessa.
Näiden televisioiden kuvanlaatua kuvataan äärimmäisen tarkaksi kontrastiltaan, korkeaksi erottelutarkkuudeltaan ja verratomaksi värientoistoltaan.
OLED-televisiovalikoimaan kuuluvat myös kaksi jo lanseerattua mallia, kaarevaruutuinen OLED-televisio 55EA980W sekä seinällä taideteokselta näyttävä Gallery OLED-televisio 55EA880W, jonka kehykseen on piilotettu 2.2-kanavainen äänijärjestelmä. Lisäksi lanseerataan uusi, toiminnoiltaan hieman suppeampi, mutta hinnaltaan edullisempi kaareva OLED-televisio 55EA970V, jonka verollinen suositushinta on noin 7500 euroa.
Kaikkien LG:n uusien Ultra HD- ja OLED-televisiomallien odotetaan tulevan markkinoille vuoden 2014 ensimmäisellä puoliskolla. Tarkat hinnat, tekniset tiedot ja saatavuus ilmoitetaan lähempänä lanseerausajankohtaa.
www.lg.comGraditechille kansainvälistä tunnustusta 23.01.2014 08:00 - Kari NevalainenSuomalaisen Graditechin Lumi 3-kaiutinkaapelit ja Kide 3-välijohdot pääsivät amerikkalaisen Stereotimes-julkaisun Most Wanted Components-listalle (Accessories-sarjassa).
Listalle valitaan vuosittain eri tuoteryhmistä mielenkiintoisimpia ja hyviksi todettuja tuotteita.Graditechin lisäksi listalle pääsivät muun muassa Kondo Note Ongaku-putkivahvistin (101342 USD), Kharma Elegance dB9-S-kaiuttimet (36000 USD), Vitus Audio RD-100 D/A-muunnin-etuvahvistin sekä La Rosita Pi Music Server (12000 USD).
Graditechin kaapeleista todetaan, että ne olivat yhdet kolmesta kirjoittajan 2013 kokeilemista kaapeleista, joita hän voi suositella, ja näistä kaikkein hauskimmat kokeilla: ”Pienellä vaivalla kaiutinkaapelin kaiutinpään voi kytkeä käyttäen joko hopeoitua kaapelia, tai yhden kiinteän johtimen kaapelia, tai punottua kuparikaapelia, tai jotakin näiden yhdistelmää. Jokaisella kaapelivaihtoehdolla on oma äänellinen luonteensa, ja kaapeli sallii käyttäjän valita parhaan yhdistelmän oman makunsa mukaan. Niin paljon mahdollisuuksia, enkä onnistunut löytämään yhdistelmää, joka ei olisi ollut musiikillisesti tyydyttävä”, kirjoittaa Dave Thomas, jolta on myöhemmin tulossa kokonainen arvio Graditechin kaapeleista.
www.stereotimes.com/post/most-wanted-components-2013/
www.graditech.fiHECO ASCADA 300 BTX22.01.2014 08:00 - Kari NevalainenAscada 300 BTX on Hecon uusi aktiivikaiutin tilanteisiin, missä sisustukseen sointuva ulkonäkö on yhtä tärkeä kuin äänenlaatu. Mitoiltaan (LxKxS) 380x202x252mm kokoisessa kaiuttimessa on sisäänrakennettu digitaalinen vahvistin (lähtöteho 80/160W), johon on integroitu kaiuttimen ohjausta ja säätöä helpottava DSP-toiminto. Lisäksi ääntä voi muokata eri musiikkityyleihin sopivaksi neljällä esiasetetulla taajuuskorjausasetuksella.
ASCADA 300 BTX on 2-tiekaiutin, jonka kaksi 20mm dome-diskanttielementtiä ja kaksi 92mm keskialue-elementtiä on suljetussa kotelossa. 130 mm:n bassoääninen on bassorefleksikotelossa. Jakotaajuudet ovat 180Hz ja 3800Hz. Toistokaistaksi ilmoitetaan 32-28000Hz. Kaiutinelementtien edessä on poistettava ritilä.
MDF-koteloitua kaiutinta on saatavana sekä mustalla että valkoisella pianolakkaviimeistelyllä. Hinta on 480 euroa.
L-Soundilta uudet SVS 2000 -sarjan bassokaiuttimet 21.01.2014 08:00 - Kari NevalainenNorjalainen L-Sound on esitellyt kaksi uutta aktiivibassokaiuttinta. PB 2000 on noin 30% suurempi kuin SB 2000, mutta tekniseltä suorituskyvyltään kaiuttimet ovat melko lähellä toisiaan. PB 2000 on refleksiviritetty (4” aukko) kun taas SB 2000 on suljetulla kotelolla. Molemmat bassokaiuttimet on varustettu 500W D-luokan DSP-vahvistimella ja molemmissa on valmistajan vaatimusten mukaan tehty, uusi pitkäiskuinen 12 tuuman bassoääninen alumiinirungolla ja isolla puhekelalla. Valmistajan ilmoittamat hinnat ovat 699 euroa SB 2000:lle ja 799 euroa PB 2000:lle.
www.lsound.eu Ominaisuuksia ja hyvää ääntä VivoPC:stä 20.01.2014 08:00 - Kari NevalainenASUS VivoPC on kompakti PC, jonka korkeus on alle 6cm ja pituus/leveys pienempi kuin A4-paperiarkki. VivoPC on varustettu tehokkaalla kolmannen sukupolven Intel® Core™ i3-3110M –suorittimella, integroidulla Intel® HD 4000 –grafiikkapiirillä, 4GB keskusmuistilla sekä kattavilla liitäntämahdollisuuksilla. VivoPC sisältää langattoman metallivalmisteisen näppäimistön sekä ASUS VivoMousen. Valmistajan mukaan VivoMouse on maailman ensimmäinen langaton hiiri, joka sisältää Windows 8:n eleitä tukevan ohjauslevyn. Sen avulla pystyy hallinnoimaan VivoPC:tä yhdellä kädellä esimerkiksi sohvalla istuessa.
ASUS VivoPC sisältää myös uusimman sukupolven 802.11ac –standardin langattomat verkkoyhteydet nopeaan tiedonsiirtoon. Äänenlaadusta huolehtii ASUS SonicMaster –äänentoistotekniikka. Pienestä koostaan huolimatta ASUS VivoPC:tä on helppo päivittää komponenteilla: liukuvan luukun alta löytyy paikat ylimääräisille muistikammoille (16GB RAM) ja SSD-kovalevylle.
www.asus.com Philipsiltä Android-pohjainen Ambilight-televisio 19.01.2014 08:00 - Kari NevalainenPhilips julkaisee maailman ensimmäisen Android-käyttöjärjestelmällä varustetun Ambilight-television. Toisella vuosineljänneksellä julkaistava 8000-sarja tulee olemaan näistä ensimmäinen.
Android-käyttöjärjestelmällä varustetut televisiot tulevat olemaan Philipsin mukaan sen tehokkaimmat (Quad Core-suoritin) ja nopeimmat pilvipohjaiset Smart TV:t. Androidin ja Smart TV:n yhdistelmä soveltuu esimerkiksi pelaamiseen. Google Play-kaupan sovellusvalikoima Philipsin pilvipohjaisen Smart TV:n rinnalla tarjoaa kuluttajille paljon viihdettä. Android-käyttöjärjestelmä televisiossa tuo Philips Ambilight-TV:n lähemmäksi Android-pohjaista matkapuhelinta tai tablettia. Myös Applen iOS-alustaiset tuotteet ovat tuettuja.
www.tpvision.com Geneva XXL18.01.2014 19:40 - Kari NevalainenJokainen tuntee Geneva Labsin jonkin soitin/kaiutinyhdistelmän, mutta kuinka moni on päässyt kurkkaamaan sisään? Geneva XXL:ssä se on mahdollista. Kun kannen avaa, paljastuu kuusi kaiutinelementtiä, joita kutakin ajaa oma vahvistin (yhteensä 600 D-luokan wattia). Kahdeksan tuumaiset bassoääniset ovat soittimen alla. Kannella on rivi digitaalisia sisäänmenoja, mm. kolme HDMI-ottoa (ml. ARC TV:n kauko-ohjaimelle). XXL:n saa kytkettyä älypuhelimeen Airplayn, DLNA:n ja Bluetoothin kautta. Soitin on tarkoitettu myös tyylikkääksi alustaksi taulu-TV:lle. www.genevalab.com
LG:n uudet kotiteatteri-, Soundbar- sekä SoundPlate -järjestelmät17.01.2014 11:13 - Kari NevalainenLG on esitellyt joukon huomaamattomia ja muuhun sisustukseen sopivia laitteita, joilla se sanoo parantavansa taulutelevisioiden äänenlaatua muun muassa toistamalla HD-audiota (24 bit/192 kHz), jota myös suoratoistopalvelut nykyään tarjoavat. Uusissa, televisioiden alle laitettavissa SoundPlate-järjestelmissä, SoundPlate 540N ja 440N, on kuulemma tuhti basso kiitos ulkoisen, langattoman subwooferin. Myös kaikissa uusissa Soundbar-malleissa, NB5540N, NB4540N ja NB3540N, on langaton subwoofer ja langattoman yhteyden television kanssa mahdollistava LG Soundsync-ominaisuus. Huippumalli NB5540N tarjoaa HD-tasoista ääntä (24bit/192kHz).
Kotiteatteripuolella LG tarjoaa BH9540TWN-äänentoistojärjestelmässä uuden päivitetyn version 9.1-kanavaisesta äänentoistosta sekä mallissa BH7540TWN uuden version perinteisestä 5.1-kanavaisesta äänentoistosta. 1460 watin lähtöteholla ja 9.1-kanavaisella äänentoistolla varustetussa BH9540TWN:ssä perinteiseen 5.1-kanavaiseen järjestelmään on lisätty neljä ylöspäin suunnattua kaiutinta luomaan tilava, kolmiulotteinen äänimaailma.
LG:n uusien Soundbar-, SoundPlate- ja kotiteatterijärjestelmien arvioidaan tulevan saataville vuoden 2014 ensimmäisellä puoliskolla
www.lg.com Rumpuhousut16.01.2014 08:00 - Kari NevalainenKuvan ”laite” on miltä näyttää: housut, jotka päästävät rumpuääniä, kun niitä taotaan tai naputellaan.
Kyse on pikemminkin ohuista, taittuvista kangaskaistaleista - lahkeista, jotka voidaan sijoittaa minne tahansa vartalokohtaan - sisälle lahkeeseen, käsivarren ympärille kiedottuna tai jopa jalkapohjiin kengissä. Kun kankaaseen sulautetut anturit havaitsevat osuman, housut heti soittavat äänen, jonka käyttäjä on ohjelmoinut sen tekemään. Käyttäen mukana tulevaa ohjelmaa käyttäjä voi tietokoneen, tabletin tai älypuhelimen avulla valita painelevyjen tuottaman äänen. LG:ltä uusi langaton hifi-kaiutin 15.01.2014 12:30 - Kari NevalainenLG on esitellyt ensimmäiset langattomat verkkoon liitettävät kaiuttimensa. Kaiuttimet liitetään verkkoon Wi-Fi-yhteyden tai LAN-kaapelin avulla ja niitä voi ohjata erikseen. LG NP8740N sekä LG NP8540N -mallien avulla kukin voi kuunnella omaa mielimusiikkiaan kodin eri tiloissa. Kaiuttimet voidaan yhdistää toisiinsa siltakytkennällä, minkä jälkeen kaiuttimia voidaan ohjata yhdessä tai erikseen ja niistä kustakin voidaan kuunnella erilaista tai täysin samaa musiikkia.
Verkkokaiuttimilla voit soittaa musiikkia eri verkkopalveluista kuten Spotifystä, verkkoon kytketyltä tietokoneelta, verkkokovalevyltä tai suoraan älypuhelimestä tai tabletista. Kaiuttimia ohjataan LG:n älypuhelin- tai tablet-sovelluksella, joka toimii iOS- ja Android-käyttöjärjestelmissä. Molemmat LG:n mallit on varustettu sisäänrakennetuilla Wi-Fi- ja Bluetooth-yhteyksillä, eikä kiinteää nettiyhteyttä tarvita. Kaiuttimissa on kädensija siirtelyä varten.
LG NP8740N -mallissa on 70 W:n vahvistinteho ja se tukee korkearesoluutioista (24 bit/192 kHz) hifi-ääntä. LG NP8540N -mallissa on 40 W vahvistinteho.
LG NP8740N- ja LG NP8540N -mallien arvioidaan olevan saatavilla Suomessa vuoden 2014 ensimmäisen neljänneksen aikana.
www.lg.comShurelta edulliset, ääntä eristävät nappikuulokkeet 14.01.2014 12:35 - Kari NevalainenShure on julkistanut edulliset korvansisäiset ja ääntä eristävät kuulokkeet mallinimeltä SE 112.
Hintapyyntö amerikoissa on 49 dollaria, ja sillä hinnalla Shure haluaa tarjota kuulokkeet, jotka saattavat, äänenlaadulla mitattuna, älypuhelimien yms. mukana tulevat halpiskuulokkeet häpeään.
SE 112:n ominaisuuksiin kuuluu 50 tuumaa pitkä ohut kaapeli, kuulokkeiden hyvä istuvuus korvaan ja kolmea kokoa olevat ääntä eristävät korvasovikkeet. Shure SE112-kuulokkeiden luvataan ilmestyvän kauppojen hyllyille kevään aikana.
www.shure.com Hifistudio Turku tuo maahan Atlas Cablen tuotteita 13.01.2014 08:00 - Kari NevalainenHifistudio Turku on Atlas Cablen uusi maahantuoja Suomessa. Valikoima sisältää Skotlannissa käsinvalmistetut kaiutin- ja välikaapelit sekä virtatuotteet. Kaapelisarjoja on kolme: Performance, Superior ja Reference. Kaikista löytyy analogisia, digitaali- ja kaiutinkaapeleita.
www.atlascables.comJormalta uusi Statement-kaapelisarja12.01.2014 12:44 - Kari NevalainenRuotsalainen highend-kaapelivalmistaja Jorma Design on lanseerannut CESin messuilla uuden huippukaapelin Jorma Statementin.
Jorman mukaan kaapelia on kehitetty vuodesta 2006, jolloin tuli markkinoille Jorma Prime-kaapelisarja. Valmistajan mukaan jokaisessa laitteistossa, missä Statementtia on kokeiltu, on se osoittautunut Primea paremmaksi kaikilla parametreilla. Kaapelista ei ole kaksoisjohdotusversiota lainkaan ja sen sanotaan olevan ihanteellinen kumppani Prime- tai Origo-välijohdoille. Jorma Design Statement –kaiutinkaapelia käytetään Marten Supreme 2 –kaiuttimen sisäiseen johdotukseen. Kahden metrin pari maksaa 21900 euroa.
www.hifihuone.fi Bang & Olufsen Essence11.01.2014 21:28 - Kari Nevalainen
Bang & Olufsen julkisti CES 2014 –messuilla useita uuttuuksia, joista yksi on yksinkertainen musiikinsoittojärjestelmä BeoSound Essence. Frakenpohl Poulheimin suunnittelema BeoSound Essence käsittää yhden seinälle tai pöydällä sijoitettavan ohjainyksikön ja yhden litteän, aktiivikaiuttimien viereen laitettavan boksin. Ohjainyksikön voi kytkeä boksiin langattomasti tai kaapelilla. Essencen idea on päästä mahdollisimman nopeasti ja kätevästi päästä kuuntelemaan musiikkia pilivplavelimelta, älypuhelimelta, tietokoneelta jne. Liitännät: 2 X Power Link (RJ45) kaiuttimille, 1 X RCA, 1 X Ethernet, 1 X IR. http://www.bang-olufsen.com/essence
Epsonilta pienemmät ja kevyemmät Moverio BT-200 -virtuaalilasit10.01.2014 12:01 - Kari NevalainenMoverio BT-200 –lasit ovat Epsonin ensimmäinen lisätyn todellisuuden (AR) laite.
Laseja voi käyttää missä tahansa. Toisen sukupolven läpinäkyvät älylasit perustuvat BT-100-malliin, mutta ovat puolta pienemmät ja 60% kevyemmät (88g). Tunnistustekniikan, kuten etukameran, gyroskoopin, GPS-järjestelmän, kompassin ja kiihtyvyysmittarin, avulla laite tunnistaa tarkasti käyttäjän liikkeet sekä ympäristön. BT-200 antaa käyttäjille jopa 320 tuuman (812 cm) havaitun näytön qHD-resoluutiolla. AR-ohjelmien lisäksi käyttäjät voivat katsoa 2D- ja 3D-elokuvia, joissa on integroitu Dolby Digital Plus -ääni. Lasit ovat saatavilla toukokuussa 2014 hintaan 699 euroa. Toukokuussa tulee kaupallisesti saataville myös liuta Moverio-sovelluksia (android OS).
www.epson.euAgentur Tur-Pex on aloittanut iFi:n tuotteiden maahantuonnin09.01.2014 08:00 - Kari NevalaineniFi:n liikeidea on tarjota high-end-tuotteita entry-level-hintaan: 175-415 euroa. Tuotteita on laidasta laitaan.
On patterivetoinen DSD/PCM/DXD-dac, 24/192kHz HD USB-dac ESS Sabre -da-sirulla, USB Audio –virtalähde, 24/192 HD USB > SPDIF –konvertteri, kannettavia kuulokevahvistimia, MM/MC Phono –aste 6 EQ-korjauksella, kaksipäinen USB-kaapeli, USB audio+power -puhdistaja ja sokerina pohjalla Tube -bufferi/esivahvistin.
iTubella iFi pyrkii korjaamaan ääntä sekä analogisella että digitaalisella puolella. A-luokan putkibufferiasteen toivotaan tuovan analogisuutta kovaan digitaaliseen ääneen ja Digital Antidote Plussalla ekvalisoidaan digitaalisten lähteiden karhea ’soiminen’. Bufferin ottoimpedanssi on 1 megaohmia ja esivahvistimen 100 kilo-ohmia impedanssisovituksen helpottamiseksi putki- ja transistorilaitteiden välillä. Kaiuttimille on 3D HolographicSound –järjestelmä. Voimakkuudensäädin on puhtaasti analoginen. Lisäksi iTube sallii eri geini/esivahvistinasetukset maun mukaan.
Martenilta uusi lippulaiva Supreme 208.01.2014 18:28 - Kari NevalainenPyrkiessään valmistamaan mailman parhaan kaiuttimen Ruotsalainen Marten on kehittänyt uuden kaiuttimen Supreme 2.
Lyhyesti ilmaistuna Marten on käyttänyt joka paikassa parasta mahdollista tekniikkaa ja osia. 5-teisen kaiuttimen elementit ovat Accutonin Cell-sarjaa: 20mm timanttidiskantti (>8000Hz), 51mm timanttidiskantti (>3500Hz), 5” keraaminen keskialueääninen (>450Hz), 8” alumiinikartioinen mid-bassoelementti (>120Hz) ja 6x8” alumiini-bassoäänistä. Kaiuttimen takana on 6x11” passiivista bassosätelijää. Kaiuttimen seinämät ovat 27mm hiilikuitua ja 70mm paksua puuta kerroksittain rakennettuna. Ensimmäisen asteen jakosuodin on kehitetty yhdessä Accutonin kanssa. Taajuusvaste 18Hz-100000Hz (+/-2dB). Herkkyys 91dB. Hinta 360000 euroa, pari.
www.hifihuone.fi « ‹ 1 2 3 4 5 6 7 8 › » Kirjautuminen

References: HD 
 HD 
 HD 
 HD 
 HD 
 HD